Australske soldater med Robot 70 i 2011.
**Robot 70** (forkortet **RBS-70**) er et svensk bærbart luftvern-missilsystem. Missilet ble designet og produsert av Bofors, senere Saab Bofors Dynamics, og er innkjøpt av flere land, blant annet Australia, Sverige, Irland og Norge.

Per 2022 brukte nitten land RBS-70 med omtrent 1 600 systemer og 17 000 missiler.

Bruk
----

Raketten blir ledet manuelt ved bruk av en tommeljoystick. En laserstråle reflekteres i et speil inne i siktet og danner en kjegleformet korridor. Raketten følger denne korridoren på vei mot målet. Denne teknologien gjør det umulig å forstyrre raketten under flukten.

Detonering skjer enten ved direkte treff eller ved et nærhetsbrannrør. Stridshodet inneholder 3000 wolframkuler som har høy gjennomtrengningsevne. 

RBS-70 kan utstyres med en *Clip on night device* for å gi nattkapasitet, samt identifiseringssystemet *Identification* *friend or foe*.

Måltilvisninger kan skje fra en Giraffe-radar (NALLADS-løsningen til Hæren), eller et NASAMS ildledningssystem (NORSOL-løsningen til Luftforsvaret). Våpenet kan og opereres uten radartilknytning eller andre elektroniske ildledningssystemer. 

### Norske forhold

Robot 70 var i bruk i Norge inntil 2004, da Forsvarets faset ut NALLADS «Norwegian Advanced Low Level Air Defence System» og solgte systemene man hadde til Litauen.

Operativ historie
-----------------

I 1990 embarkerte Royal Australian Navy to RBS 70-enheter og operatører fra Australian Army, om bord på logistikkskipet HMAS *Success* da det ble utplassert til Persiabukten i forkant av den første Gulfkrigen i Kuwait.

I 1992 tilskrives en RBS 70 i den venezuelanske hæren å ha skutt ned et OV-10 Bronco fly under det venezuelanske statskuppforsøket.

Iran brukte RBS 70-systemet under Iran-Irak-krigen mot irakiske fly.

Den australske regjeringen har annonsert Short Range Ground Based Air Defence i 2017. Planen er å finne en erstatning for RBS-70. Fra og med 2019 er NASAMS det valgte alternativet. Forsvarsdepartementet har signert en kontrakt med Raytheon Australia. Planlagt utskifting av RBS-70 er regnskapsåret 2022–23.

RBS 70 ble levert til Ukraina av Sverige i begynnelsen av 2023 under den russiske invasjonen. Sverige forsynte også Ukraina med kortdistanseradaren Giraffe 75 for bruk med RBS 70. Det ukrainske militæret hevder å ha brukt RBS 70 til å skyte ned russiske kryssermissiler og iranskproduserte droner.

Den 17. august 2023 brukte soldater fra 47. brigade i nærheten av Robotyne en RBS 70 for å skyte ned en russisk Ka-52 kamphelikopter, og angivelig drepte en av de to mannskapene. 5. desember 2023 uttalte generalløytnant Mykola Oleschuk at et ukrainsk RBS 70 missil tok ut et Su-24 fly ved bruk av RBS-70 i Odesa Oblast.

Den 24. desember 2023 hevdet ukrainske styrker å ha skutt ned en russisk SuperCam-drone ved hjelp av en RBS-70.

Tekniske data
-------------

* Styringsprinsipp: Laserstrålestyrt.
* Effektiv rekkevidde: Inntil 8 000 m
* Høydedekning: Opptil 5 000 m
* Deployeringstid: 30 sekunder
* Omladningstid: Mindre enn 7 sekunder
* Høyeste missilhastighet: Over Mach 2 (2400 km/t).

Referanser
----------

1. ↑  Dylan Malyasov (26. desember 2023). «Ukrainian troops down Russian SuperCam reconnaissance drone». Defense Blog. Besøkt 28. desember 2023.
2. ↑  «RBS 70 Short-Range Anti-Aircraft Missile». *Army Technology* **(engelsk)**. Besøkt 28. desember 2023.
3. ↑  Dalløkken, Per Erlien (14. mars 2017). «Nok en Russland-nabo ruster opp med norsk luftvern». *Tu.no*. Besøkt 27. desember 2023.
4. ↑  Dalløkken, Per Erlien (14. september 2021). «Etter nesten 20 år blir det comeback for bærbart luftvern i den norske hæren». *Tu.no*. Besøkt 27. desember 2023.
5. ↑   *Chronological Listing of Venezuelan Losses & Ejections*, Project Get Out and Walk
6. ↑  «Lessons Iran Iraq» (PDF). CSIS. Arkivert (PDF) fra originalen 13. august 2017. Besøkt 8. februar 2018.
7. ↑  «Short Range Ground Based Air Defence». AU: Defence. Arkivert fra originalen 29. november 2022. Besøkt 18. april 2022.
8. ↑  «Military shows RBS 70 air defense system in service with Armed Forces of Ukraine». *Militarnyi* **(engelsk)**. Arkivert fra originalen 14. mai 2023. Besøkt 14. mai 2023.
9. ↑  «Swedish Giraffe 75 radars now in service with the Ukrainian military». *Militarnyi* **(engelsk)**. Arkivert fra originalen 14. mai 2023. Besøkt 14. mai 2023.
10. ↑  Axe, David. «Ukraine's Helicopter-Killing RBS-70 Missiles Can See Right Through Russian Jamming». *Forbes*. Arkivert fra originalen Bruk av `|arkiv_url=` krever at `|arkivdato=` også er angitt (hjelp).
11. ↑  GDC (6. desember 2023). «Ukraine Shot Down Su-24 fighter bomber using Swedish-made RBS-70 MANPAD». *Global Defense Corp* **(engelsk)**. Besøkt 6. desember 2023.
12. ↑  Dylan Malyasov. «Ukrainian troops down Russian SuperCam reconnaissance drone». *Defence Blog Ukraine* **(engelsk)**.
13. ↑  «Swedish SAAB RBS 70 Missile in Ukraine Demonstrates High Anti-Drone Capabilities Against Russian UAVs». *Army Recognition* **(engelsk)**.

Eksterne lenker
---------------


| * v
* d
* r
Europeiske missiler |
| --- |
| Luft-til-luft-missiler | IRIS-T | EUs flagg |
| Luftvernmissiler | Mistral **·** Roland **·** Robot 70 |
| Sjømålsmissiler | Exocet **·** Naval Strike Missile / Joint Strike Missile  **·** Penguin **·** Super Sonic Strike Missile (3SM) Tyfring |
| Panservernmissiler | ERYX **·** HOT **·** Swingfire |